Babelscape/SREDFM huggingface dataset:
Κάφσα

Η Κάφσα, είναι μεσόγεια πόλη της Τυνησίας. Βρίσκεται στο δυτικό κεντρικό τμήμα της χώρας και είναι η πρωτεύουσα του ομώνυμου Κυβερνείου Κάφσα.Ο πληθυσμός της (κατ΄ εκτίμηση του 2005) έφθασε τους 90.000 κατοίκους, καλούμενοι Καφσανοί.

Η Κάφσα, παλαιά μεγάλη όαση, απέχει από την πρωτεύουσα της χώρας Τύνιδα, περίπου, 370 χλμ. Υφίστανται αρχαία ρωμαϊκά λουτρά τμήματα των οποίων λειτουργούν μέχρι και σήμερα. Η Κάφσα έχει εξελιχθεί σήμερα σε μεγάλη βιομηχανική πόλη ειδικά στη παραγωγή φωσφάτων, η εξαγωγή των οποίων διενεργείται από τον λιμένα Γκαμπές.
Κυβέρνηση Επαμεινώνδα Δεληγιώργη 1877

Η Κυβέρνηση Επαμεινώνδα Δεληγιώργη 1877 - (Φεβρουάριος - Μάιος 1877), ήταν η τελευταία κυβέρνηση του Μεσολογγίτη πολιτικού. Στις 18 Μαρτίου του 1877 δημοσιεύεται το διάταγμα λήξης της β' κοινοβουλευτικής συνόδου και όταν σε έναν περίπου μήνα, συγκαλείται έκτακτη κοινοβουλευτική σύνοδος (εξαιτίας του ξεσπάσματος του Ρωσο-τουρκικού πολέμου), πρόεδρος της Βουλής εκλέγεται ο υποψήφιος με την παράταξη Κουμουνδούρου, Ανδρέας Αυγερινός με 71 ψήφους. Ο Δεληγιώργης παραδέχεται ότι έχασε την εμπιστοσύνης του σώματος και παραιτείται.
Ολυμπιακό Στάδιο Ατατούρκ

Το Ολυμπιακό Στάδιο Ατατούρκ (τουρκικά: "Atatürk Olimpiyat Stadı") είναι το μεγαλύτερης χωρητικότητας στάδιο της Τουρκίας και βρίσκεται στην Κωνσταντινούπολη. Οι εργασίες κατασκευής του ξεκίνησαν το 1999 και ολοκληρώθηκαν το 2002.

Η ονομασία του παραπέμπει στον Κεμάλ Ατατούρκ. Το γήπεδο χρησιμοποιείται για τους αγώνες του Ιστανμπούλ Μπουγιουκσεχίρ Μπελεντίγιεσπορ και της Εθνικής Τουρκίας. Το κόστος κατασκευής του ξεπέρασε τα 300.000.000 ευρώ και αρχιτέκτονες του ήταν ο Άγγλος Μάικλ Μάκαρι και ο Τούρκος Αβμέρικ Ζουμπλένα. Η χωρητικότητά του φθάνει τις 76.000 θέσεις. Περιβάλλεται από 34 πολυτελείς σουίτες και έχει χαρακτηριστεί από την UEFA ως γήπεδο πέντε αστέρων, γεγονός που επιτρέπει τη διεξαγωγή διοργανώσεων της UEFA σε αυτό. Ο πρώτος αγώνας στο Ολυμπιακό Στάδιο Ατατούρκ διεξήχθη στις 31 Ιουλίου, μεταξύ της Γαλατασαράι και του Ολυμπιακού για το Τσάμπιονς Λιγκ.
Σοφία Κλιγκοπούλου

Η Σοφία Κλιγκοπούλου, γεννημένη στις 6 Ιανουαρίου 1970 στην Αθήνα, είναι Ελληνίδα πρώην καλαθοσφαιρίστρια και νυν ομοσπονδιακή τεχνικός. Διαθέτοντας ύψος 1,90 μέτρα αγωνιζόταν στη θέση του σέντερ.
Δημήτρης Μουσιάρης

Ο Δημήτρης Μουσιάρης (1959 - 1979) ήταν Έλληνας ποδοσφαιριστής που υπήρξε διεθνής με τις εθνικές ομάδες Νέων και Ελπίδων. Γεννήθηκε το 1959 και καταγόταν από το Δαμάσι Λάρισας. Έχασε τη ζωή του σε αυτοκινητικό δυστύχημα στις 6 Σεπτεμβρίου του 1979 μαζί με τον συμπαίκτη του στην Λάρισα και στις μικρές εθνικές ομάδες, Δημήτρη Κουκουλίτσιο. Αγωνιζόταν ως επιθετικός.
S/2005 (82075) 1

Το S/2005 (82075) 1 είναι ο μοναδικός γνωστός δορυφόρος του μεταποσειδώνιου αντικειμένου (82075) 2000 YW134. Έχει διάμετρο περίπου 250 χιλιόμετρα που περιφέρεται σε απόσταση 1900 χιλιομέτρων σε 3 ημέρες. Αποτελούν διπλό σύστημα. Ανακαλύφθηκε από την κάμερα NICMOS του ΔΤΧ τις 25 Οκτωβρίου 2002 και ανακοινώθηκε στις 5 Οκτωβρίου 2005.
TobyMac

Ο TobyMac ("Kevin Michael McKeehan", 22 Οκτωβρίου 1964) είναι καλλιτέχνης του χριστιανικού χιπ-χοπ, παραγωγός και τραγουδοποιός από τις Ηνωμένες Πολιτείες, που έχει βραβευτεί με βραβείo Γκράμι. O TobyMac ήταν ένας από τους πρώτους Χριστιανούς ράπερ. Πριν ακολουθήσει σόλο καριέρα, από το 1989 μέχρι το 2000, ήταν μέλος στο συγκρότημα DC Talk. Έχει κυκλοφορήσει επτά άλμπουμς, έχοντας τέσσερα νούμερο ένα CHR σινγκλς, και συνολικά οι δουλειές του έχουν πουλήσει περισσότερα από 10 εκατομμύρια αντίτυπα.
Κάλια Παπαδοπούλου

Η Κάλια Παπαδοπούλου (15 Μαρτίου 1980), είναι Κύπρια πρώην καλαθοσφαιρίστρια και νυν προπονήτρια καλαθοσφαίρισης. Διαθέτοντας ύψος 1,66 μέτρα αγωνιζόταν ως Πόιντ γκαρντ και Σούτινγκ γκαρντ. Για τρία συνεχόμενα χρόνια βραβεύτηκε ως η καλύτερη Κύπρια καλαθοσφαιρίστρια από την Κυπριακή Ομοσπονδία, αποτελώντας μια από τις σημαντικότερες προσωπικότητές για το άθλημα στη Μεγαλόνησο.
Κυβέρνηση Κωνσταντίνου Κανάρη 1877

Η Κυβέρνηση Κωνσταντίνου Κανάρη 1877 - ( Μάιος 1877 - Ιανουάριος 1878) ήταν οικουμενική κυβέρνηση (για την ακρίβεια η δεύτερη οικουμενική κυβέρνηση του ελληνικού κράτους ) με πρωθυπουργό τον Κωνσταντίνο Κανάρη, πρόσωπο σεβαστό από όλες τις πολιτικές παρατάξεις.
Με αυτήν τη λύση, ξεπεράστηκε (προσωρινά), το πρόβλημα της εναλλαγής κυβερνήσεων λόγω έλλειψης απόλυτης πλειοψηφίας αλλά και αντιμετωπίστηκαν από κοινού τα θέματα που προέκυπταν (η συμμετοχή της Ελλάδας ή μη) από τον νέο Ρωσοτουρκικό πόλεμο.
Συγκεκριμένα, με το ξέσπασμα του Ρωσο-τουρκικού πολέμου ο ελληνικός λαός πήρε αμέσως θέση, ζητώντας την εμπλοκή της Ελλάδας στον πόλεμο κατά της Τουρκίας. Κάθε μέρα γίνονταν ογκώδεις (για τα μέτρα της εποχής) συγκεντρώσεις στην Αθήνα, στους Στύλους του Ολυμπίου Διός που παρακινούσαν την κυβέρνηση Κουντουριώτη να κηρύξει τον πόλεμο στην Τουρκία. Στο συλλαλητήριο μάλιστα που έγινε στις 22 Μαΐου 1877 και συγκεντρώθηκαν 10.000 πολίτες, βγήκε ψήφισμα το οποίο απαιτούσε : "να σχηματιστεί κυβέρνηση εθνικής ενότητας", και "αυτή η κυβέρνηση να διοργανώσει και να προπαρασκευάσει στρατιωτικά τη χώρα, ώστε να συμμετάσχει στον πόλεμο". Η εκλεγμένη από το συλλαλητήριο αντιπροσωπεία, μάλιστα, επέδωσε το ψήφισμα σε όλους τους πολιτικούς αρχηγούς οι οποίοι απάντησαν θετικά στα αιτήματα. Στις 23 και 24 Μαΐου, οι πολιτικοί αρχηγοί διαβουλεύτηκαν και αποφάσισαν την συγκρότηση «οικουμενικής κυβέρνησης» και μάλιστα αποφάσισαν να προτείνουν την πρωθυπουργία στον Κωνσταντίνο Κανάρη.

Μετά τον θάνατο του Κωνσταντίνου Κανάρη στις 2 Σεπτεμβρίου του 1878, όλοι οι υπουργοί υποβάλλουν αμέσως τις παραιτήσεις τους, και εγχειρίζουν στον Γεώργιος υπομνήματα με τις πολιτικές προτάσεις τους. Ο βασιλιάς όμως, τους παροτρύνει να παραμείνουν στα υπουργεία τους και να εκλέξουν αυτοί μεταξύ τους πρωθυπουργό, τον οποίον αυτομάτως θα δεχόταν και ο ίδιος. Έτσι, μέχρι και την πτώση της κυβέρνησης, οι υπουργοί πρωθυπουργεύουν εναλλάξ.
Συν τω χρόνω, και βλέποντας ο ελληνικός λαός ότι η οικουμενική κυβέρνηση δεν οδηγεί την χώρα σε πόλεμο, αλλά αρκείται στο να συντάσσει ήσσονος σημασίας νομοσχέδια, αρχίζει να διαμαρτύρεται και πάλι. 
Η πτώση της κυβέρνησης συνέβη έπειτα από διαφωνία με τον Γεώργιο για την συμμετοχή της Ελλάδας στον πόλεμο. Ο Γεώργιος θέλοντας να συμμετάσχει η Ελλάδα στο πλευρό της Ρωσίας, έδωσε εντολή στον υπουργό των στρατιωτικών να ενισχύσει και να κινητοποιήσει τα στρατεύματα που βρίσκονταν στα ελληνο-τουρκικά σύνορα. Ο Ζυμβρακάκης όμως, αντίθετος με αυτήν την πολιτική, υπέβαλλε την παραίτησή του και τις επόμενες μέρες ακολούθησαν και οι παραιτήσεις των υπολοίπων.
Κεμπιλί

Η Κεμπιλί (αραβικά: قبلي, γαλλικά: "Kebili") είναι μεσόγεια πόλη της Τυνησίας. Βρίσκεται στο δυτικό κεντρικό τμήμα της χώρας, περίπου 500 χλμ. νότια της Τύνιδας, και είναι η πρωτεύουσα του ομώνυμου Κυβερνείου Κεμπιλί. Ο πληθυσμός της κατά την απογραφή του 2004 έφθασε τους 18.693 κατοίκους, καλούμενοι Κεμπιλιανοί.

Πρόκειται για μία από τις αρχαιότερες οάσεις της Τυνησίας. Βρίσκεται στις νοτιοανατολικές ακτές της λιμνολεκάνης Σοτ ελ-Τζερίντ που σήμερα λόγω της ξηρασίας έχει μεταβληθεί σε μία τεράστια αλυκή. Η ιστορία της πόλης είναι συνυφασμένη με την ιστορία της χώρας γενικότερα. Ο πληθυσμός της πόλης είναι σύμμεικτος από τρεις φυλές, τους Σαουδάραβες που έφθασαν εδώ περί το 600 (μ.Χ.), τους Βερβέρους, που θεωρούνται περισσότερο γηγενείς και τους Αφρικανούς - μαύρους που έφθασαν και παρέμειναν εδώ από της εποχής που η όαση αυτή αποτελούσε σπουδαίο κέντρο δουλεμπορίου.

Κύρια απασχόληση των Κεμπιλιανών σήμερα είναι η γεωργία και ειδικότερα η καλλιέργεια ειδικής ποικιλίας φοινίκων μεγάλης παραγωγής χουρμάδων το μεγαλύτερο μέρος των οποίων γίνεται εξαγωγή προς όλο τον κόσμο, από τον λιμένα Γκαμπές. Τελευταία η κυβέρνηση της Τυνησίας καταβάλει πολλές προσπάθειες και για την τουριστική ανάδειξη και ανάπτυξη της περιοχής.
Ελένη Βασιλείου

Η Ελένη Βασιλείου, γεννημένη στις 29 Ιουλίου 1974 στη Νίκαια Αττικής, είναι Ελληνίδα πρώην διεθνής καλαθοσφαιρίστρια. Διαθέτοντας ύψος 1,87 μέτρα αγωνιζόταν στη θέση του Power Forward.
Μαλλιά Κουβάρια

Το Μαλλιά Κουβάρια (πρωτότυπος τίτλος: Tangled) είναι αμερικανική 3D περιπετειώδης ταινία μιούζικαλ κινουμένων σχεδίων του 2010, παραγωγής της Walt Disney Animation Studios και διανομής από την Walt Disney Pictures. Βασίζεται στο Γερμανικό παραμύθι των αδελφών Γκριμ με τίτλο "Ραπουνζέλ" και αποτελεί την 50η ταινία κινουμένων σχεδίων μεγάλου μήκους της Disney. Τις φωνές στους πρωταγωνιστές δανείζουν οι Μάντυ Μουρ, Ζακάρι Λεβί και Ντόνα Μέρφι και η ταινία αφηγείται την ιστορία μιας χαμένης, νεαρής πριγκίπισσας με μαγικά μακριά ξανθά μαλλιά που λαχταρά να φύγει από τον πύργο στον οποίο είναι απομονωμένη. Ενάντια στις επιθυμίες της μητέρας της, αποδέχεται τη βοήθεια ενός εισβολέα να την πάει να δει τον έξω κόσμο, τον οποίο δεν έχει δει ποτέ.

Πριν την κυκλοφορία της ταινίας, ο τίτλος της άλλαξε από "Ραπουνζέλ" σε "Μαλλιά Κουβάρια", όπου σύμφωνα με πληροφορίες αυτό έγινε έτσι ώστε να μην προωθηθεί η ταινία ως αποκλειστικά κοριτσίστικη. Το "Μαλλιά Κουβάρια" βρισκόταν έξι χρόνια σε παραγωγή με το κόστος της να υπολογίζεται στα $260 εκατομμύρια, το οποίο αν είναι ακριβές, την έκανε την πιο ακριβή παραγωγή ταινίας κινουμένων σχεδίων αλλά και ταινιών όλων των εποχών μέχρι εκείνη τη στιγμή. Η ταινία χρησιμοποίησε ένα μοναδικό καλλιτεχνικό ύφος αναμειγνύοντας στοιχεία εικόνων που δημιουργούνται σε υπολογιστή (CGI) με παραδοσιακή εικονογράφηση, ενώ χρησιμοποιούσε μη φωτορεαλιστική απόδοση για να δημιουργήσει την εντύπωση ενός πίνακα. Ο συνθέτης Άλαν Μένκεν, ο οποίος είχε δουλέψει σε προηγούμενες ταινίες κινουμένων σχεδίων της Disney, επέστρεψε για να συνθέσει τη μουσική της ταινίας.

Το "Μαλλιά Κουβάρια" έκανε πρεμιέρα στο El Capitan Theatre στις 14 Νοεμβρίου 2010 και στις αίθουσες κυκλοφόρησε στις 24 Νοεμβρίου. Στην Ελλάδα η ταινία κυκλοφόρησε στις 6 Ιανουαρίου 2011. Είχε συνολικά έσοδα $591 εκατομμύρια, με τα $200 εκατομμύρια να προέρχονται από τις Ηνωμένες Πολιτείες και τον Καναδά. Ήταν υποψήφια για αρκετά βραβεία, συμπεριλαμβανομένου και Όσκαρ στην κατηγορία Καλύτερου Τραγουδιού. Κυκλοφόρησε σε Blu-ray και DVD στις 29 Μαρτίου 2011. Μια ταινία μικρού μήκους με τον τίτλο "Μαλλιά Κουβάρια: Κι εμείς καλύτερα" κυκλοφόρησε ως συνέχεια το 2012 και μια τηλεοπτική σειρά έκανε πρεμιέρα το 2017.
Κασίμπασα Σπορ Κουλουμπού

H Κασίμπασα Σπορ Κουλουμπού (τουρκικά: "Kasımpaşa Spor Kulübü") είναι τουρκικός αθλητικός σύλλογος. Επίσημο έτος ίδρυσής του είναι το 1921 και θεωρείται ένας από τους παλαιότερους συλλόγους στη χώρα του. Έδρα της είναι το Ταγίπ Ερντογάν Στάντιουμ, όνομα που προέρχεται από τον πρωθυπουργό της χώρας τους τον Ταγίπ Ερντογάν και βρίσκεται στην Κωνσταντινούπολη, χωρητικότητας 13.500 θέσεων.

Αγωνίζεται από την περίοδο 2008-09 στην Σούπερ Λιγκ καταλαμβάνοντας τη 13η θέση, ενώ το 2009-10 την 11η. Τα χρώματα της είναι το γκρι και το άσπρο.
Χαλίλ Ιμπραήμ

Ο Χαλίλ (ή Καλίλ) Ιμπραήμ ήταν ο ηγέτης του «Κινήματος για την Ισότητα και τη Δικαιοσύνη» (JEM), του μεγαλύτερου αντάρτικου σώματος της περιοχής του Νταρφούρ.

Ο Χαλίλ Ιμπραήμ καταγόταν από την φυλή Κόμπα, της Αφρικανικής εθνοτικής ομάδας των Ζακχάβα, που κατά κύριο λόγο είναι εγκατεστημένη στο Σουδάν. Το κανονικό του επάγγελμα ήταν ιατρός. Το 1992 μάλιστα είχε δουλέψει ως εθελοντής γιατρός στον Λαϊκό Στρατό του Σουδάν (δεν πρέπει να συγχέεται με τον Λαϊκό Απελευθερωτικό Στρατό του Σουδάν) . Υπήρξε αρχικά υποστηρικτής του Εθνικού Ισλαμικού Μετώπου του Χασάν αλ-Τουράμπι, ενώ υπήρξε και υπεύθυνος εκπαίδευσης στο Αλ Φασίρ, στο Βόρειο Νταρφούρ.

Το 1993, ύστερα από τις διεργασίες στο εσωτερικό του Εθνικού Ισλαμικού Μετώπου, αποφάσισε να αποκοπεί από το κόμμα. Θεωρείται πως την περίοδο εκείνη συμμετείχε μαζί με άλλα στελέχη του Μετώπου σε κάποιες πρώτες μυστικές διαδικασίες για την ανασυγκρότηση του κόμματος από το εσωτερικό του, κάτι που το 2000 οδήγησε στην έκδοση (από αγνωστο συγγραφέα) του πρώτου μέρους του βιβλίου «Το Μαύρο Βιβλίο: Ανισορροπία δύναμης και πλούτου στο Σουδάν», που επιχειρούσε να περιγράψει την κατάσταση στην χώρα, και που αργότερα θεωρήθηκε πως ταυτίζεται με της απόψεις του JEM. Ο ίδιος ο Ιμπραήμ θεωρείται ένας από τους συγγραφείς του.
Darcs

Το darcs είναι ένα σύστημα κατανεμημένου ελέγχου εκδόσεων που δημιουργήθηκε από τον David Roundy και σχεδιάστηκε για να αντικαταστήσει τα κεντρικά συστήματα ελέγχου πηγαίου κώδικα όπως το CVS και το Subversion. Δύο ιδιαίτερα χαρακτηριστικά της σχεδίασής του το διαχωρίζουν από το CVS. Κάθε αντίγραφο του δέντρου πηγαίου κώδικα λειτουργεί σαν πλήρες αποθετήριο (repository), επιτρέποντας τη συντήρηση διαφορετικών εκδόσεων σε διαφορετικές τοποθεσίες. Τα patches είναι καθολικά στο repository και μπορούν υπό προϋποθέσεις να αναδιαταχτούν, σύμφωνα με τη "θεωρία των patches" του εγχειρήματος.

Το όνομα είναι αναδρομικό αρκτικόλεξο της αγγλικής φράσης Darcs Advanced Revision Control System, αλλά συνήθως γράφεται με πεζά γράμματα (darcs), αν δεν βρίσκεται στην αρχή πρότασης.

Στη βασική του χρήση, ένας χρήστης μπορεί να πάρει ("get") ένα αντίγραφο ενός repository, να κάνει κάποιες αλλαγές, να καταγράψει ("record") τις αλλαγές αυτές, να τραβήξει ("pull") αλλαγές από άλλα repositories, και στο τέλος να σπρώξει ("push") ή να στείλει ("send") αλλαγές σε άλλα repositories. Για να αρχίσει ένα νέο repository, ο χρήστης μπορεί να αρχικοποιήσει ("init") έναν οποιοδήποτε φάκελο. 

Τα άλλα repositories μπορούν να είναι τοπικοί φάκελοι, ή να είναι προσβάσιμα μέσω των πρωτοκόλλων SSH ή HTTP. Οι αλλαγές μπορούν να υποβληθούν μέσω ηλεκτρονικού ταχυδρομείου σε περιπτώσεις που ο χρήστης δεν έχει δικαίωμα εγγραφής σε ένα άλλο repository.

Το darcs είναι γραμμένο στη γλώσσα συναρτησιακού προγραμματισμού Haskell - ανάμεσα σε άλλα εργαλεία χρησιμοποιεί το QuickCheck.

Οι πιο πολλές εντολές του darcs είναι διαδραστικές, π.χ. επιτρέπουν στο χρήστη να υποβάλλει αλλαγές ή να τραβήξει συγκεκριμένα αρχεία επιλεκτικά. Αυτό το χαρακτηριστικό έχει σχεδιαστεί ώστε να ενθαρρύνει περισσότερη λεπτομέρεια στη δημιουργία patches. Λόγω αυτής της διαδραστικότητας, το darcs έχει λιγότερες ξεχωριστές εντολές σε σχέση με άλλα αντίστοιχα συστήματα ελέγχου εκδόσεων.
Όλγα Χατζηνικολάου

Η Όλγα Χατζηνικολάου (Αθήνα, 4 Ιουλίου 1981), είναι Ελληνίδα διεθνής καλαθοσφαιρίστρια. Διαθέτοντας ύψος 1,81 μέτρα αγωνίζεται στη θέση του Πόιντ γκαρντ και Σούτινγκ γκαρντ, για την ομάδα του Παναθηναϊκού.
Στάθης Δρογώσης

Ο Στάθης Δρογώσης (γενν. 1 Μαΐου 1977, Αθήνα) είναι Έλληνας τραγουδιστής και τραγουδοποιός της έντεχνης και ροκ μουσικής. Αρχικά ήταν μέλος του συγκροτήματος "Τα Φώτα που Σβήνουν", ενώ από το 2001 κάνει σόλο καριέρα.

Στις δημοτικές εκλογές του 2014 εξελέγη δημοτικός σύμβουλος Αθηναίων με την παράταξη «Ανοιχτή Πόλη», ωστόσο ανεξαρτητοποιήθηκε τον Ιανουάριο του 2016. Στις βουλευτικές εκλογές του 2019 ήταν υποψήφιος στην Α' Αθηνών με το ΚΚΕ.
FrieslandCampina

Η FrieslandCampina (ΦρίσλαντΚαμπίνα) είναι μια πολυεθνική γαλακτοκομική συνεταιριστική εταιρεία με έδρα την Ολλανδία. Δημιουργήθηκε στο τέλος του 2008 από την ένωση των ολλανδικών εταιρειών Koninklijke Friesland Foods N.V. και Campina BV. Οι κύριες μάρκες είναι οι Friesche Vlag, Chocomel, Fristi, Dutch lady, Appelsientje, Milner, Campina, Landliebe, Optiwell and Mona. Στην Ελλάδα είναι γνωστή με τη μάρκα ΝΟΥΝΟΥ.
Μπετζά

δεξιά|μικρογραφία|260px|Μπετζά

Η Μπετζά είναι μεσόγεια πόλη της Τυνησίας. Βρίσκεται στο βόρειο τμήμα της χώρας, σε απόσταση 105 χλμ. δυτικά της Τύνιδας, και είναι η πρωτεύουσα του ομώνυμου Κυβερνείου Μπετζά. Κατά τη απογραφή του 2004 ο πληθυσμός της αριθμούσε 106.441 κατοίκους, αποκαλούμενοι Μπατζανοί.
Μόνικα

Η Μόνικα Χριστοδούλου (26 Μαΐου 1985), γνωστή ως Μόνικα ή Monika, είναι Ελληνίδα τραγουδίστρια-τραγουδοποιός. Τραγουδάει και παίζει πιάνο, κιθάρα, σαξόφωνο, ακορντεόν και τύμπανα. 

Το πρώτο άλμπουμ της “Avatar” κυκλοφόρησε το 2008 και το δεύτερο “Exit” ακολούθησε το 2010. Και τα δύο άλμπουμ έγιναν πλατινένια. Έχει δώσει πολλές sold out συναυλίες σε σημαντικούς χώρους όπως το μικρό θέατρο της Αρχαίας Επιδαύρου, το Θέατρο Βράχων, το Θέατρο Λυκαβηττού, καθώς και το ARK Festival της Αθήνας και της Θεσσαλονίκης για δύο συνεχόμενες χρονιές (2010 και 2011 – τη δεύτερη χρονιά ως headliner).
Τα δύο άλμπουμ της γνώρισαν μεγάλη κριτική και εμπορική αποδοχή, με την πλειοψηφία των ελληνικών μέσων να την ανακηρύσσουν τη νέα ελπίδα της ελληνικής μουσικής σκηνής. Ανήκει στο δυναμικό της Panik Entertainment Group, στο label της Panik Oxygen.
Κατεπάνω

Στη Βυζαντινή Αυτοκρατορία, ο Κατεπάνω ήταν ανώτατος πολιτικός και στρατιωτικός άρχοντας. Η υπ'αυτόν διοικητική περιφέρεια (καθώς και το αξίωμα και η δικαιοδοσία του) ονομάζονταν κατεπανάτο ή κατεπανίκιον. Πριν τη διοικητική μεταρρύθμιση των Κομνηνών ο όρος «κατεπανίκιο» δήλωνε το «μέγα θέμα» και στην ιεραρχική κλίμακα ο «κατεπάνω» βρισκόταν αμέσως μετά τον «δούκα»(δουξ > κατεπάνω > στρατηγός), ενώ αργότερα ο «κατεπάνω» εκπίπτει στο ισοδύναμο ενός «κόμητος», όντας ενίοτε απλά τοποτηρητής στο όνομα του αυτοκράτορα και τίθεται πλέον στην ιεραρχία μετά τον «στρατηγό» αλλά και μετά τους κατώτερούς του. 

Ο όρος συναντάται σε περιοχές της αυτοκρατορίας, όπως στην Τραπεζούντα, έως και τον 14ο αιώνα.
Άμπεϊ Λίνκολν

Η Άννα Μαρία Γουόλτριτζ (6 Αυγούστου 1930 -14 Αυγούστου 2010) πιο γνωστή με το καλλιτεχνικό της όνομα Άμπεϊ Λίνκολν ήταν τραγουδίστρια της τζαζ, στιχουργός και ηθοποιός.
Ελίνα Κωνσταντοπούλου

Η Ελίνα Κωνσταντοπούλου (11 Νοεμβρίου 1970) είναι Ελληνίδα τραγουδίστρια ενεργή στη δισκογραφία τα διαστήματα 1992-2002 και 2010. Είναι γνωστή για τις λαϊκές επιτυχίες που έκανε τη δεκαετία του '90 και για την εκπροσώπηση της Ελλάδας στον διαγωνισμό της Eurovision το 1995 με το τραγούδι "Ποια προσευχή". Μέχρι σήμερα έχει συμμετάσχει σε πολλούς διαγωνισμούς μουσικής και έχει συνεργαστεί με γνωστά ονόματα της ελληνικής μουσικής βιομηχανίας, όπως ο Νίκος Τερζής και ο Γιάννης Καραλής.
Συμμαχία Ανανεωμένων Εκκλησιών

thumb|109px|right|Το λογότυπο της Συμμαχίας
Η Συμμαχία Ανανεωμένων Εκκλησιών (αγγλ.: "Alliance of Renewal Churches") είναι σύνδεσμος Χαρισματικών Λουθηρανικών εκκλησιών, από τις οποίες οι περισσότερες προέρχονται από την Ευαγγελική Λουθηρανική Εκκλησία στην Αμερική. Η κίνηση αυτή προέκυψε από το Χαρισματικό κίνημα και επικεντρώνεται στις μεσοδυτικές πολιτείες (ιδίως στη Μινεσότα) και στην Καλιφόρνια, αν και υπάρχουν μέλη σε όλες τις Ηνωμένες Πολιτείες. Στην Συμμαχία μπορούν να ενταχθούν κοινότητες και μεμονωμένοι ηγέτες εκκλησιών. Οι κοινότητες που συνεργάζονται με την Συμμαχία, μπορούν να είναι επίσης ενταγμένες σε ευρύτερα εκκλησιαστικά δόγματα.
Σμαλκαλδικά Άρθρα

Τα Σμαλκαλδικά Άρθρα (γερμ.: "Schmalkaldische Artikel") είναι μια περίληψη της Λουθηρανικής διδασκαλίας, γραμμένη από τον Μαρτίνο Λούθηρο το 1537 για μια συνάντηση της Ένωσης της Σμαλκαλδίας που έγινε στο πλαίσιο της προετοιμασίας για μία προβλεπόμενη Οικουμενική Σύνοδο της Εκκλησίας. Σήμερα έχουν ενσωματωθεί στο Βιβλίο της Ομόνοιας και χρησιμοποιούνται ευρέως από τους Λουθηρανούς ως ομολογία πίστεως.
Μεγάλη Κατήχηση του Λούθηρου

thumb|160px|right|Αγγλική έκδοση της Μεγάλης Κατήχησης
Η Μεγάλη Κατήχηση του Λούθηρου (γερμ.: "Der Große Katechismus") γράφτηκε από το Μαρτίνο Λούθηρο, και δημοσιεύθηκε το Απρίλιο του 1529. Η Μεγάλη Κατήχηση απευθύνεται κυρίως σε εκκλησιαστικούς λειτουργούς, ως βοήθημα για την διδασκαλία στις συναθροίσεις τους. Διαιρείται σε πέντε τμήματα: τις Δέκα Εντολές, το Σύμβολο των Αποστόλων, την Κυριακή προσευχή, το μυστήριο του Αγίου Βαπτίσματος, και το μυστήριο της Θείας Ευχαριστίας. Περιλαμβάνεται στο Βιβλίο της Ομόνοιας, το οποίο αποτελεί σε γενικές γραμμές την ομολογία πίστεως των Λουθηρανών.
Ιωάννης Δόμπολης

Ο Ιωάννης Δόμπολης ή Δομπόλλης (1769 - 1849) ήταν Έλληνας εθνικός ευεργέτης.
Σωτήρης Σοφιανόπουλος

Ο Σωτήρης Σοφιανόπουλος (Αθήνα, 1938-2020) ήταν Έλληνας πολιτικός, επιχειρηματίας και πρώην οδηγός αγωνιστικών αυτοκινήτων. Είναι γνωστός και με το όνομα που έτρεχε στους αγώνες, σαν Είπωρχ.

Έβγαλε το γυμνάσιο Αναβρύτων και σπούδασε χημικός στο Πανεπιστήμιο της Θεσσαλονίκης και στο Πανεπιστήμιο του Ντάρμστατ. Εργάστηκε για πολλά χρόνια στην εταιρεία "ΧΡΩΠΕΙ" όπου ήταν και ο τελευταίος της ιδιοκτήτης. Το 1977 παρήγαγε το πρώτο πετρέλαιο στην Ελλάδα στο Κερί Ζακύνθου και, παρότι είχε δύο άδειες, είχε νομικές περιπέτειες με το κράτος. Ήταν ο ιδρυτής και πρόεδρος του κόμματος Ελληνισμού που παίρνει μέρος στις ελληνικές βουλευτικές εκλογές από το 1981. 

Αγωνιζόταν για πολλά χρόνια στους ελληνικούς αγώνες αυτοκινήτων με μεγαλύτερη επιτυχία του η κατάκτηση του πανελλήνιου πρωταθλήματος ταχύτητας το 1968 και του πρωταθλήματος Ράλι το 1973.

Απεβίωσε σε ηλικία 82 ετών στις 20 Φεβρουαρίου 2020.
Στέλλα Καλτσίδου

H Στέλλα Καλτσίδου (Θεσσαλονίκη, 12 Ιανουαρίου 1983), είναι Ελληνίδα πρώην διεθνής καλαθοσφαιρίστρια και νυν προπονήτρια. Διαθέτοντας ύψος 1,88 μέτρα αγωνιζόταν στις θέσεις Σμολ φόργουορντ και Πάουερ φόργουορντ. Αποτέλεσε μια από τις σημαντικότερες αθλήτριες της γυναικείας καλαθοσφαίρισης με σημαντική πορεία σε Ελλάδα και εξωτερικό, ενώ υπήρξε βασικό στέλεχος της Εθνικής γυναικών για δεκαεπτά χρόνια λαμβάνοντας μέρος σε πέντε Ευρωμπάσκετ και ένα Παγκόσμιο Πρωτάθλημα. Σήμερα είναι βοηθός προπονητή στην ομάδα του Ολυμπιακού.
Μανούμπα

δεξιά|μικρογραφία|250px|Άποψη από το κέντρο της πόλης

Η Μανούμπα (αραβικά: منوبة) είναι πόλη της Τυνησίας. Βρίσκεται στο βόρειο τμήμα της χώρας και, αν και προάστιο της Τύνιδας, από το έτος 2000 είναι η πρωτεύουσα του ομώνυμου Κυβερνείου Μανούμπα. Κατά τη απογραφή του 2004 ο πληθυσμός της αριθμούσε 26.666 κατοίκους.

Το όνομά της είναι αρχαίο και στη γλώσσα των Καρχηδονίων σήμαινε αγροτικό εμπόριο. Η Μανούμπα αποτελούσε παλαιότερα τη θερινή κατοικία των Μπέηδων της Τυνησίας. Συνέπεια αυτού η πόλη σήμερα να διαθέτει πολλά ανάκτορα και μεγάλες επαύλεις των άλλοτε υψηλόβαθμων παραγόντων της χώρας. Το δε Πανεπιστήμιο της Μανούμπα θεωρείται ένα από τα σημαντικότερα της Τυνησίας.
Μαρλένε Φαβέλα

Η Σίλβια Μαρλένε Φαβέλα Μεράς είναι Μεξικανή ηθοποιός που γεννήθηκε στις 5 Αυγούστου 1977 στο Σαντιάγο Παπασκιάρο. Είναι διάσημη στο Μεξικό λόγω των ερμηνιών της σε διάφορες τηλενουβέλες, ανάμεσα στις οποίες περιλαμβάνονται η "Gata salvaje" (Κορίνα, η αγριόγατα), η "Rubi" και o "Zorro, la espada y la rosa" (Ζορό).
Λε Καστέλα

Το Λε Καστέλα ("Le Castella") είναι μία παραθαλάσσια τουριστική κωμόπολη στο Ιόνιο Πέλαγος το οποίο είναι διάσημο για το 16ου αιώνα Αραγονέζικο κάστρο. Ανήκει στο Δήμο Νήσος Κάπο Ριτσούτο της επαρχίας του Κροτόνε στην Καλαβρία.
Ελ Αλία

δεξιά|μικρογραφία|260px| Πανόραμα της Ελ Αλία
Η Ελ Αλία είναι μεσόγεια πόλη της Τυνησίας. Βρίσκεται στο βορειότερο κεντρικό τμήμα της χώρας και διοικητικά υπάγεται στο Κυβερνείο Μπιζέρτα, από του οποίου την πρωτεύουσα Μπιζέρτα απέχει περίπου 19 χλμ. ανατολικά. Κατά τη απογραφή του 2004 ο πληθυσμός της αριθμούσε 16.819 κατοίκους, καλούμενοι Αλουοί ή Αλιαοί.

Η ιστορία της πόλης αρχίζει ιδιαίτερα από τη ρωμαϊκή εποχή όπου και έφερε το όνομα Εουζάλις. Είναι κτισμένη στους πρόποδες λόφου απ΄ όπου και δεσπόζει της ευρύτερης περιοχής. Οι Αλουοί θεωρούνται απόγονοι των Ανδαλουσιανών ιδίως Αράβων που αναγκάστηκαν να καταφύγουν εδώ κατά τους θρησκευτικούς πολέμους στη Ισπανία.

Η πόλη βρίσκεται επί του βορείου οδικού άξονα αυτοκινητοδρόμου Μπιζέρτας – Τύνιδας. Αν και γεωργική πόλη τελευταία έχει αναδειχθεί στο μεταφορικό εμπόριο. Στα περίχωρα της πόλης έχει αναπτυχθεί βιομηχανική ζώνη με εργοστάσια κλωστοϋφαντουργίας, επεξεργασίας και συσκευασίας τροφίμων καθώς και επεξεργασίας μαρμάρων.
Χρήστος Ξανθόπουλος - Παλαμάς

Ο Χρήστος Ξανθόπουλος - Παλαμάς (1904 - 7 Ιανουαρίου 1977) ήταν Έλληνας πολιτικός και διπλωμάτης.
Coca-Cola HBC AG

Η Coca-Cola HBC AG (γνωστή και ως Coca-Cola HBC, Coca-Cola Hellenic ή Coca Cola 3E), είναι ο δεύτερος μεγαλύτερος εμφιαλωτής Coca-Cola παγκοσμίως, με δραστηριότητες εμφιάλωσης σε 28 χώρες: Ελλάδα, Ιρλανδία, Βόρεια Ιρλανδία, Αυστρία, Ελβετία, Ιταλία, Πολωνία, Εσθονία, Λετονία, Λιθουανία, Τσεχία, Σλοβενία, Σλοβακία, Ουγγαρία, Κροατία, Ρωσία, Ουκρανία, Λευκορωσία, Ρουμανία, Μαυροβούνιο, Αρμενία, Βουλγαρία, Σερβία, Βοσνία και Ερζεγοβίνη, Βόρεια Μακεδονία, Νιγηρία.

Η γκάμα προϊόντων της Coca-Cola HBC AG περιλαμβάνει αναψυκτικά με και χωρίς ανθρακικό, χυμούς, νερό, ενεργειακά ποτά και έτοιμα ροφήματα όπως τσάι και καφές.

Οι μετοχές της Coca-Cola HBC AG είναι εισηγμένες στην premium κατηγορία του Χρηματιστηρίου Αξιών του Λονδίνου (LSE: CCH) και στο Χρηματιστήριο Αξιών Αθηνών ().
Αθάνατη παρτίδα

frame|right|Η Αθάνατη Παρτίδα
Η Αθάνατη παρτίδα είναι μία παρτίδα σκάκι που παίχτηκε στις 21 Ιουνίου 1851 από τον Άντολφ Άντερσεν και τον Λαϊονέλ Κιζερίτσκι.
Κυβέρνηση Κωνσταντίνου Κόλλια 1967

Η Κυβέρνηση Κωνσταντίνου Κόλλια 1967 (Απρίλιος - Δεκέμβριος 1967) ήταν η πρώτη κυβέρνηση της Στρατιωτικής Δικτατορίας που επιβλήθηκε στη χώρα, με το Πραξικόπημα της 21ης Απριλίου 1967.
Αρχιδούκας Κάρολος της Αυστρίας

Ανδριάντας του Αρχιδούκα Καρόλου της Αυστρίας ([[Βιέννη]])
thumb|250px|Ο Αρχιδούκας Κάρολος της Αυστρίας με την οικογένεια του
Ο Κάρολος αρχιδούκας της Αυστρίας και δούκας του Τέσεν ("Carl Ludwig Johann Joseph Laurentius von Österreich", Φλωρεντία, 5 Σεπτεμβρίου 1771 - Βιέννη, 30 Απριλίου 1847) από τον Οίκο των Αψβούργων-Λωρραίνης ήταν Αυστριακός στρατάρχης, τρίτος γιος του αυτοκράτορα Λεοπόλδου Β΄ της Αγίας Ρωμαϊκής Αυτοκρατορίας και της Μαρίας Λουίζας της Ισπανίας. Παρά το ότι ήταν επιληπτικός, έγινε ένας από τους μεγαλύτερους στρατηγούς στην Αυστριακή ιστορία και ο αναμορφωτής του Αυστριακού στρατού· εθεωρείτο ως ένας από τους πιο ισχυρούς αντιπάλους του Μεγάλου Ναπολέοντα.

Την εποχή που γεννήθηκε, ο πατέρας του ήταν μέγας δούκας της Φλωρεντίας. τον είχε αναθρέψει η άτεκνη θεία του Μαρία-Χριστίνα της Αυστρίας με τον σύζυγό της Αλβέρτο-Καζιμίρ δούκα του Τέσεν. Πέρασε τη νεότητά του στην Τοσκάνη και τη Βιέννη όπου ξεκίνησε τη στρατιωτική του σταδιοδρομία. Τα πρώτα χρόνια της δράσης του ήταν επικεφαλής των Αυστριακών δυνάμεων εναντίον του Γαλλικού επαναστατικού στρατού. Το (1795 - 1796) διηύθυνε τις Αυστριακές δυνάμεις στον Ρήνο εναντίον του Ζουρντάν και του Μορώ, τους οποίος συνέτριψε και τους ανάγκασε να οπισθοχωρήσουν Οι συγκεκριμένες επιτυχίες του τον καθιέρωσαν ως έναν από τους μεγαλύτερους Ευρωπαίους στρατηγούς.

Το 1797 στάλθηκε ξανά να αναχαιτίσει τον στρατηγό Βοναπάρτη στην Ιταλία, όπου χειρίστηκε με μεγάλη επιδεξιότητα τα Αυστριακά στρατεύματα. Νίκησε ξανά τον Ζουρντάν και τον Μασσένα στη Ζυρίχη εμποδίζοντας τον Γαλλικό στρατό να κάνει επέλαση στη Γερμανία. Όταν ασθένησε, αποσύρθηκε στη Βοημία, αλλά κλήθηκε ξανά να εμποδίσει την επέλαση του Μορώ στη Βιέννη. Η δημοτικότητά του είχε γίνει τόσο μεγάλη που στην Σύνοδο του Ρέγκενσμπουργκ (1802) του προτάθηκε να του δώσουν τον τίτλο του σωτήρα της χώρας και να του στήσουν μεγάλο τιμητικό ανδριάντα. Ο μετριοπαθής Κάρολος αρνήθηκε αυτές τις τιμές.
Ομολογιακοί Λουθηρανοί

Οι Ομολογιακοί Λουθηρανοί είναι Λουθηρανοί Χριστιανοί που υπογραμμίζουν την σημαντικότητα της αποδοχής της διδασκαλίας του Βιβλίου της Ομόνοιας, καθώς πιστεύουν ότι είναι απολύτως πιστό στην Αγία Γραφή. Αν και οι περισσότεροι Λουθηρανοί θέτουν ως βάση της πίστης τους το Βιβλίο της Ομόνοιας, οι Ομολογιακοί Λουθηρανοί υποστηρίζουν ότι η αποδοχή του Βιβλίου της Ομόνοιας, απαιτεί προσοχή ως προς τον τρόπο που η πίστη κηρύττεται, διδάσκεται και τίθεται σε εφαρμογή. Οι Ομολογιακοί Λουθηρανοί πιστεύουν πως αυτό είναι ένα ζωτικής σημασίας μέρος της ταυτότητάς τους, ως Λουθηρανοί.

Ως Ομολογιακές Λουθηρανικές, χαρακτηρίζονται οι πιο συντηρητικές εκκλησίες που συνδέονται με το Διεθνές Λουθηρανικό Συμβούλιο και την Oμολογιακή Ευαγγελική Λουθηρανική Διάσκεψη, ενώ οι υπόλοιπες Λουθηρανικές εκκλησίες, που συνδέονται με την Παγκόσμια Λουθηρανική Ομοσπονδία, δέχονται το Βιβλίο της Ομόνοιας ως δευτερεύουσα ομολογία πίστεως.
Νήσος Κάπο Ριτσούτο

Η Νήσος Κάπο Ριτσούτο (ιταλικά: "Isola di Capo Rizzuto") είναι μια πόλη στην Επαρχία Κροτόνε της Καλαβρίας στη Νότια Ιταλία. Παρόλο που το όνομα της πόλης περιέχει τη λέξη "Ιsola" που σημαίνει "Νήσος" η πόλη δεν βρίσκεται σε νησί αλλά η περιοχή που βρίσκεται μπορεί να χαρακτηριστεί ακρωτήρι το οποίο είναι προστατευόμενη θαλάσσια περιοχή.

Το κύριο τουριστικό ενδιαφέρον της περιοχής είναι το παραθαλάσσιο 16ου αιώνα Αραγονέζικο κάστρο που βρίσκεται 11 χιλιόμετρα περίπου νοτιοδυτικά, στην πόλη "Le Castella"
Κωνσταντίνος Γκλαβάνης

Ο Κωνσταντίνος Γκλαβάνης ήταν βιομήχανος και πολιτικός από τη Ζαγορά Πηλίου.
Γεννήθηκε το 1854 και σε νεαρή ηλικία έφυγε για τη Ρωσία. Παρέμεινε εκεί για περίπου 15 χρόνια και ασχολήθηκε με το εμπόριο. Αργότερα γύρισε στο Βόλο όπου ίδρυσε την πρώτη Αλευροβιομηχανία της πόλης και τη βιομηχανία μηχανημάτων «Γκλαβάνη». Το 1881 ίδρυσε μαζί με το Γεώργιο Φιλάρετο το Δημοκρατικό Κόμμα ενώ στη συνέχεια, μετά την έλευση του Ελευθερίου Βενιζέλου, προσχώρησε στο Φιλελεύθερο Κόμμα. Ήταν δήμαρχος Βόλου για 14 χρόνια και επί δημαρχίας του, με δική του πρωτοβουλία, η διοίκηση του σημερινού Αχιλλοπούλειου Δημοτικού Νοσοκομείου πέρασε στο δήμο και έγινε δεκτή η πρόταση του Δημήτριου Σαράτση για την ίδρυση του Ανώτερου Παρθεναγωγείου. Πέθανε στο Βόλο το 1932.

Είχε δύο γιους, τον Ιωάννη, που εκλέχτηκε πολλές φορές βουλευτής με το Κόμμα Φιλελευθέρων και την Ένωση Κέντρου ενώ διετέλεσε και υπουργός "Εθνικής Οικονομίας", "Ανοικοδομήσεως", "Πρόνοιας, Υγιεινής και Ανοικοδομήσεως" και "Εμπορίου και Βιομηχανίας", και τον Ευάγγελο που επίσης εκλέχτηκε βουλευτής.
Καθεδρικός Ναός των Βρυξελλών

Ο Καθεδρικός Ναός των Βρυξελλών (λατ. "Cathedralis Sancti Michaelis et Gudulae Bruxellis") είναι αφιερωμένος στον Άγιο Μιχαήλ και την Αγία Γουδούλη και αποτελεί το πιο αξιόλογο οικοδόμημα γοτθικής αρχιτεκτονικής της Βραβάντης ("Brabant"). Οι στέψεις και οι επικήδειες τελετουργίες των μελών του βασιλικού οίκου του Βελγίου τελούνται στον καθεδρικό ναό.
Ναμπέλ

δεξιά|μικρογραφία|260px|Αγορά της Ναμπέλ
δεξιά|μικρογραφία|260px|Ναμπέλ
Η Ναμπέλ είναι παραθαλάσσια πόλη της Τυνησίας. Βρίσκεται στο βορειοανατολικό τμήμα της χώρας και είναι η πρωτεύουσα του ομώνυμου Κυβερνείου Ναμπέλ. Κατά τη απογραφή του 2004 ο πληθυσμός της αριθμούσε 56387 κατοίκους, καλούμενοι Ναμπουλιανοί. Είναι μία από τις μεγαλύτερες σε πληθυσμό παράλιες πόλεις του ΒΑ. Κόλπου Χαμαμέτ.

Η Ναμπέλ είναι πολύ αρχαία πόλη που φέρεται να ιδρύθηκε από τους Έλληνες από τους οποίους κα έφερε το αρχικό όνομα "Νεάπολη", παραφθορά του οποίου είναι η σημερινή. Ο Θουκυδίδης την αναφέρει με το όνομα «Βόρεια Αφρική» κάνοντας σχετική μνεία στον Πελοποννησιακό πόλεμο όπου οι κάτοικοι της πόλης αυτής βοήθησαν τους Σπαρτιάτες (413 π.Χ.). Επί ρωμαϊκής περιόδου η πόλη καταστράφηκε και από τότε για αιώνες παρέμεινε στην αφάνεια.
Από τον 13ο αιώνα αρχίζει να εποικείται και να παρουσιάζει κάποιες εμπορικές συναλλαγές. Από τότε η ιστορία της πόλης είναι συνυφασμένη με την γενικότερη ιστορία της χώρας.

Σήμερα η Ναμπέλ αποτελεί σπουδαίο τουριστικό θέρετρο της χώρας λόγω των μεγάλων σε μήκος παραλίων της που είναι αμμώδεις και τα νερά της περιοχής πεντακάθαρα. Επί τούτου έχει αναπτύξει ιδιαίτερη τουριστική υποδομή με μεγάλες ξενοδοχειακές μονάδες και άλλες εγκαταστάσεις. Παράλληλα οι Ναμπουλιανοί εκτός από τις γεωργικές τους ασχολίες στη παραγωγή εσπεριδοειδών και καλλιέργεια λουλουδιών έχουν καταστεί ιδιαίτεροι και σπουδαίοι τεχνίτες σε είδη λαϊκής τέχνης και ειδικά στη καλαθοπλεκτική, αγγειοπλαστική, χαλκοπλαστική κ.λπ. που δημιουργούν κατά μικρές οικογενειακές βιοτεχνίες. Για την τοπική καραμελοποιία και τα παραγόμενα ζαχαρωτά η Ναμπέλ έχει καταστεί περιώνυμη.
Σοφοκλής Δούσμανης

Ο Σοφοκλής Δούσμανης (1868 - 1952) ήταν Έλληνας ναύαρχος του Πολεμικού Ναυτικού, που υπηρέτησε ως αρχηγός ΓΕΝ.
Μάριο Γκόμεζ

O Μάριο Γκόμεζ Γκαρσία ("Mario Gómez García", 10 Ιουλίου 1985) είναι Γερμανός ποδοσφαιριστής με καταγωγή από την Ισπανία. Αγωνίζεται στη Στουτγκάρδη. Έχει κατακτήσει εθνικά πρωταθλήματα με τη Στουτγκάρδη και τη Μπάγερν, ενώ παράλληλα είναι μέλος της εθνικής Γερμανίας.
Κωνσταντίνος Παλιατσάρας

Ο Κωνσταντίνος Παλιατσάρας είναι Έλληνας τενόρος.
Βουλκαριά

Η Βουλκαριά είναι λίμνη της Στερεάς Ελλάδας που βρίσκεται στο βορειοδυτικό άκρο του νομού Αιτωλοακαρνανίας, πάνω στην διαδρομή από την Βόνιτσα στη Λευκάδα. Καταλαμβάνει έκταση 9,2 τ.χλμ. έχει μέγιστο μήκος 4 χλμ. και μέγιστο πλάτος 3,5 χλμ. Η επιφάνεια της λίμνης βρίσκεται λίγο ψηλότερα από την επιφάνεια της θάλασσας. Η λίμνη είναι ιδιαίτερα ρηχή με το μέγιστο βάθος της να φτάνει τα 2,9 μέτρα
Σιλγιάνα

Η Σιλγιάνα, ή Σιλιάνα, είναι μεσόγεια πόλη της Τυνησίας. Βρίσκεται στο βόρειο κεντρικό τμήμα της χώρας, περίπου 130 χλμ. νότια της Τύνιδας. Είναι η πρωτεύουσα του ομώνυμου Κυβερνείου Σιλγιάνα. Κατά τη απογραφή του 2004 ο πληθυσμός της αριθμούσε 24.243 κατοίκους, καλούμενοι Σιλγιάνοι ή Σιλιάνοι.

Η Σιλγιάνα είναι κτισμένη στους πρόποδες μεγάλης οροσειράς στις όχθες του ομώνυμου ποταμού. Είναι μεγάλη αγροτική περιοχή με καλλιέργειες οπωροκηπευτικών.
Ιωάννης Βασιλειάδης

Ο Ιωάννης Βασιλειάδης (1924 - 30 Μαρτίου 2012) ήταν Έλληνας αντιναύαρχος του Πολεμικού Ναυτικού και πολιτικός.
Σιντί Μπουζίντ

Η Σιντί Μπουζίντ είναι μεσόγεια πεδινή πόλη της Τυνησίας. Βρίσκεται στο κεντρικό τμήμα της χώρας και είναι η πρωτεύουσα του ομώνυμου Κυβερνείου Σιντί Μπουζίντ. Κατά τη απογραφή του 2004 ο πληθυσμός της αριθμούσε 39.915 κατοίκους.

Η Σιντί Μπουζίντ θεωρείται να έχει τον μεγαλύτερο υδροφόρο ορίζοντα από κάθε άλλη πόλη της χώρας. Είναι κτισμένη μέσα σε κοιλάδα, από τη Σφαξ που είναι η πλησιέστερη παράλια πόλη απέχει περίπου 135 χλμ. και από την Τύνιδα περί τα 265 χλμ. (νότια). Έχει ανεπτυγμένη γεωργία και κτηνοτροφία. Διαθέτει βιομηχανίες μεταποίησης και συσκευασίας αγροτικών προϊόντων και κυρίως ντομάτας.
Μονή των Καλτεζών

Η Μονή των Καλτεζών βρίσκεται σε ένα ύψωμα τριγυρισμένο με βελανιδιές, πεύκα και κυπαρίσσια στην Κάτω Ασέα Αρκαδίας. Η Μονή Καλτεζών είναι μοναστήρι αφιερωμένο στον Άγιο Νικόλαο, τον Προφήτη Ηλία και τη Μεταμόρφωση του Σωτήρα και απέχει από την Τρίπολη 31 χιλιόμετρα. Βρίσκεται χτισμένη σε έναν γήλοφο, στις παρυφές του χωριού των Καλτεζών. Το 1969 μετά από επιφάνεια ενός Σμυρνιού που κατόπιν έγινε μοναχός, βρέθηκε η εικόνα του Αγίου Νικολάου εκεί όπου σήμερα βρίσκεται το μοναστήρι στη χάρη του. Το 18ο αιώνα έφτασε να μετράει δύναμη 40 μοναχών. Λειτούργησε σαν πυριτιδαποθήκη στον αγώνα και προσέφερε μεγάλες υπηρεσίες. Εδώ συστάθηκε στις 26 Μαΐου του 1821 η Πρώτη Πελοποννησιακή Γερουσία, ενώ είχε προηγηθεί το Μάιο του 1819, η πρώτη συνέλευση των οπλαρχηγών με τους προεστούς που σκοπό είχε την έναρξη του αγώνα. Στα κειμήλια της μονής συγκαταλέγεται και το Ευαγγέλιο στο οποίο ορκίστηκαν τα μέλη της Γερουσίας. Μεγάλη μορφή υπήρξε ο Ηγούμενος Καλλίνικος Σουρλόπουλος, φλογερός αγωνιστής της επανάστασης, εκτός από άνθρωπος του Θεού. Τα θαύματα που ομολογούνται για τη μονή προσελκύουν πλήθος προσκυνητών.

Κτίσθηκε το 1696 από τον Ηλία Λυρώνη, μετέπειτα Μοναχό Ανανία.

Μετά από ένα επίμονο όνειρο ο Λυρώνης άφησε την Σμύρνη όπου εργαζόταν και με την βοήθεια των Καλτεζιωτών βρήκε την εικόνα του Αγίου στα ερείπια παλιού μοναστηριού (1233 μ.Χ.) καλυμμένου από δάσος.

Στο μοναστήρι συγκεντρώθηκε η Πελοποννησιακή Γερουσία στις 26 Μαΐου του 1821, που αποτέλεσε την πρώτη διοίκηση (Κυβέρνηση) όλου του επαναστατημένου Έθνους. Η σύσκεψη έμεινε γνωστή στην ιστορία ως Συνέλευση των Καλτεζών. Συνήλθαν οι πρόκριτοι της Πελοποννήσου που αναφέρει το καταστατικό: ο Πετρόμπεης Μαυρομιχάλης, ο Κανέλλος Δεληγιάννης, ο επίσκοπος Έλους Άνθιμος ,ο Επίσκοπος Θεοδώρητος Βρεσθένης κ.ά. Στη μονή συντάχθηκε το πρώτο Δημοσίου Δικαίου έγγραφο, η καταστατική πράξη "Πατρίς", που φυλάσσεται στην βουλή των Ελλήνων.
Κάρολος Μπερζάν

Ο Κάρολος Μπερζάν (1895-1952) ήταν Ελβετός καθηγητής που πολιτογραφήθηκε Έλληνας.
Μιχαήλ Στέλλιος

Ο Μιχαήλ Στέλλιος (π. 1860 - 1934) από το Ελατοχώρι Ιωαννίνων υπήρξε διοικητικό στέλεχος της Οθωμανικής Αυτοκρατορίας στα τέλη του 19ου και στις αρχές του 20ού αιώνα. Το 1908 εξελέγη βουλευτής Λήμνου στην Οθωμανική Βουλή.
Γκούντισον Παρκ

Το Γκούντισον Παρκ (αγγλ.: "Goodison Park") είναι ένα ποδοσφαιρικό γήπεδο που βρίσκεται στην περιοχή Γουάλτον της πόλης του Λίβερπουλ στην Αγγλία. Το Στάδιο είναι η έδρα της Έβερτον από την στιγμή της ολοκληρωσης του το 1892. Είναι ένα από τα πρώτα στάδια που κατασκευάστηκαν παγκοσμίως με σκοπό την διεξαγωγή αγώνων ποδοσφαίρου. Το γήπεδο είναι χτισμένο σε μια κατοικημένη περιοχή της πόλης του Λίβερπουλ δύο μίλια από κέντρο της πόλης. Στο Γκούντισον Παρκ έχουν γίνει πολλές βελτιώσεις όλα αυτά τα χρόνια, και η σημερινή του χωρητικότητα είναι 40.157 θέσεις.
WEBrick

Το WEBrick είναι μια βιβλιοθήκη της Ruby που προσφέρει απλές υπηρεσίες HTTP εξυπηρετητή ιστού. Το WEBrick αρχικά δημιουργήθηκε από τον Masayoshi Takahashi και τον Yuuzou Gotou, με συνεισφορές άλλων προγραμματιστών μέσω του μοντέλου ανάπτυξης λογισμικού ανοιχτού κώδικα και, εκτός από HTTP, προσφέρει και άλλες υπηρεσίες.

Χρησιμοποιείται από το πλαίσιο ανάπτυξης Ruby on Rails για τη δοκιμή εφαρμογών σε περιβάλλον παραγωγής. Αν και είναι δημοφιλές, το WEBrick έχει αποκτήσει κάποια άσχημη φήμη λόγω της ολικής έλλειψης τεκμηρίωσης του κώδικά του.
Thomasomys ucucha

Το είδος Τομασόμυς η ουκούτσα (Thomasomys ucucha) είναι τρωκτικό του γένους "Τομασόμυς" "Thomasomys" της οικογένειας Κρικετίδαι (Cricetidae). Βρίσκεται μόνο στην "Cordillera Oriental" του ανατολικού Ισημερινού, σε δάση και λιβάδια σε υψόμετρο μεταξύ 3380 έως 3720 m. Μπορεί να βρεθεί στις ίδιες περιοχές με επτά άλλα είδη του γένους "Τομασόμυς" ("Thomasomys"). Πρώτη φορά συλλέχθηκε δείγμα του είδους το 1903 και περιγράφηκε επίσημα το 2003, ενώ μοιάζει περισσότερο με το είδος "T. hylophilus", το οποίο εμφανίζεται λίγο πιο βόρεια. Η καταστροφή του φυσικού του περιβάλλοντος ενδέχεται να απειλεί το "T. ucucha" και έτσι έχει καταχωρηθεί ως εκτεθειμένο είδος στην κόκκινη λίστα της IUCN

Το είδος "Thomasomys ucucha", είναι μεσαίου μεγέθους, έχει σκούρη γούνα και μακρυά ουρά, ενώ ξεχωρίζει από τα άλλα είδη του γένους "Thomasomys" από την τους μακρείς προκλινείς άνω κοπτήρες. Το μήκος του σώματος μαζί με το κεφάλι είναι 94 με 119 mm ενώ η μάζα του 24 με 46 g. Η ουρά του έχει αραιά γούνα. Το εμπρόσθιο τμήμα του κρανίου είναι επίπεδο, κοντό και πλατύ. Τα τομικά τρήματα, ανοίγματα στο εμπρόσθιο τμήμα του ουρανίσκου, είναι κοντά, ενώ ο ουρανίσκος πλατύς και λείος. Η ρίζα του κάτω κοπτήρα περιέχεται σε μία εξέχουσα καψική απόφυση.
Αντώνιος Μαραγκός

Ο Αντώνιος Μαραγκός (1858-1932) από τη Λήμνο διετέλεσε βουλευτής του Κόμματος Φιλελευθέρων την περίοδο 1920 ως 1923.
Φιλομένα

Η Αγία Φιλομένα (10 Ιανουαρίου 291 – 11 Αυγούστου 302) ήταν Ελληνίδα πριγκίπισσα. 

Γεννήθηκε στις 10 Ιανουαρίου 291 στην Κέρκυρα και μαρτύρησε για την πίστη της στη Ρώμη στις 11 Αυγούστου 302 σε ηλικία 11 ετών. Η λατρεία της από την Ρωμαιοκαθολική Εκκλησία άρχισε στις αρχές του 19ου αιώνα, μετά την αρχαιολογική ανακάλυψη στις Κατακόμβες της Πρίσιλλα οστών νεαρής γυναίκας, που ερμηνεύθηκε από τους ειδικούς ότι είναι οστά της μάρτυρος.
Κούτρο

Το Κούτρο (ιταλικά: "Cutro") είναι μια πόλη στην Καλαβρία της επαρχίας Κροτόνε στην Νότια Ιταλία. Βρίσκεται περίπου 18 χιλιόμετρα νοτιοδυτικά από τον Κρότωνα και 120 χιλιόμετρα δυτικά από την Κοζέντσα. Είναι η γενέτειρα του Ιταλού ποδοσφαιριστή Vincenzo Iaquinta της Ιταλικής ποδοσφαιρική ομάδας Γιουβέντους.

Η πόλη αυτή είναι γνωστή και για τους χαμηλούς κίτρινους λόφους (λόγω της καλλιέργειας σιτηρών) οι οποίοι μοιάζουν με αμμόλοφους της ερήμου. Ο Ιταλός σκηνοθέτης Πιέρ Πάολο Παζολίνι χρησιμοποίησε το τοπίο αυτό στην ταινία του "Το Ευαγγέλιο κατά Ματθαίον" (Ιταλικά: Il vangelo secondo Matteo) το 1964.
Ιωσήφ, αρχιδούκας της Αυστρίας

Ιωσήφ, αρχιδούκας της Αυστρίας (Φλωρεντία, 9 Μαρτίου 1776 - 13 Ιανουαρίου 1847) από τον Οίκο των Αψβούργων-Λωρραίνης ήταν αντιβασιλιάς ή παλατινός (κόμης) της Ουγγαρίας, 7ος γιος (5ος επιζήσας) του αυτοκράτορα Λεοπόλδου Β΄ και της Μαρίας Λουίζης της Ισπανίας.
Διαδέχθηκε στην αντιβασιλεία της Ουγγαρίας (1795) τον αμέσως μεγαλύτερο αδελφό του Αλέξανδρο-Λεοπόλδο, που κάηκε σε ατύχημα, χωρίς να προλάβει να αφήσει απογόνους. Ο ρόλος του παλατινού (κόμη) ήταν να είναι αντικαταστάτης του αυτοκράτορα στην Ουγγαρία, όταν ο ίδιος ο αυτοκράτορας δεν μπορούσε, λόγω άλλων υποχρεώσεων να ασχοληθεί με τη συγκεκριμένη χώρα. Εντολές έπαιρνε πάντοτε από τον αυτοκράτορα στη Βιέννη, που είχε παντού την κεντρική διοίκηση. Ο Ιωσήφ ήταν ο ιδρυτής του Μαγυαρικού κλάδου της δυναστείας των Αψβούργων· ήταν εξαιρετικά αγαπητός στους Ούγγρους, που έστησαν ανδριάντα του στην κεντρική πλατεία της Βουδαπέστης. Έκανε μεγάλες πολιτικές μεταρρυθμίσεις στην Ουγγαρία, παρόμοιες με αυτές που έκανε ο πατέρας του ως δούκας της Τοσκάνης γι´αυτό κέρδισε ευρύτατα την αγάπη του κόσμου. Επιπλέον ίδρυσε την "Ουγγρική Ακαδημία Σπουδών", βοήθησε την κατασκευή επί των ημερών του τού πρώτου σιδηροδρόμου στην Ουγγαρία και του πρώτου ατμόπλοιου στον Δούναβη.
Τον διαδέχθηκε ο πρωτότοκος γιος του Στέφανος ως παλατινός (κόμης) της Ουγγαρίας.
Γιάννης Κότσιρας

Ο Γιάννης Κότσιρας (5 Οκτωβρίου 1969) είναι δημοφιλής Έλληνας τραγουδιστής της έντεχνης και λαϊκής μουσικής.
Nickelodeon

thumb|100px|Λογότυπο του Nick HD
Το Nickelodeon, επίσης γνωστό ως Nick και Pinwheel (το πρώτο όνομά του) είναι ένα αμερικάνικο τηλεοπτικό κανάλι, το οποίο εκπέμπει από την 1η Δεκεμβρίου 1977. Ανήκει στη Viacom Media Networks, τμήμα της Viacom η οποία κατέχει και το κανάλι MTV. Από το 2006, πρόεδρος του καναλιού είναι η Κίμα Ζαργκάμι.
Σφαγή στο Μπεσλάν

thumb|250px|right|Φωτογραφίες των θυμάτων.
Ως Σφαγή στο Μπεσλάν είναι γνωστή η δολοφονία τουλάχιστον 385 ανθρώπων σε σχολείο του Μπεσλάν, το Σεπτέμβριο του 2004.

Την 1η Σεπτεμβρίου του 2004 μια ομάδα τρομοκρατών, την οποία αποτελούσαν κυρίως άτομα από την Ινγκουσετία και την Τσετσενία, και οι οποίοι είχαν σταλεί από τον Τσετσένο οπλαρχηγό Σαμήλ Μπασάγεφ που απαιτούσε το τέλος του πολέμου στην Τσετσενία, κατέλαβε ένα δημοτικό σχολείο στο Μπεσλάν [School Number One (SNO)], στη Βόρεια Οσετία, και πήρε ομήρους περισσότερους από 1,100 ανθρώπους. Στις 3 Σεπτεμβρίου, και ενώ συνεχιζόταν η ομηρία, δυνάμεις ασφαλείας της Ρωσίας εισέβαλαν στο σχολείο χρησιμοποιώντας βαρύ οπλισμό. Το σχολείο συγκλονίστηκε από σειρά εκρήξεων και τυλίχθηκε στις φλόγες και ακολούθησε μάχη μεταξύ των απαγωγέων και των ρωσικών δυνάμεων με αποτέλεσμα να χάσουν τη ζωή τους εκατοντάδες όμηροι και πολλοί άλλοι να τραυματιστούν. Η τραγωδία είχε ποικίλλες επιπτώσεις στη Ρωσία και οδήγησε σε σειρά αλλαγών σε ομοσπονδιακό επίπεδο με τις οποίες ενισχύθηκαν οι εξουσίες του Κρεμλίνου και του Ρώσου προέδρου και οι οποίες σύμφωνα με την αμερικανική μη κυβερνητική οργάνωση Freedom House, μετέτρεψαν τη Ρωσία σε ένα ανελεύθερο αυταρχικό κράτος. Ακόμα και σήμερα δεν είναι σαφές πόσοι ήταν οι τρομοκράτες και αν κάποιοι κατάφεραν να ξεφύγουν, ούτε πως σχεδίαστηκε η επίθεση ενώ υπάρχουν και ερωτηματικά αναφορικά με τη διαχείριση της κρίσης από την κυβέρνηση και το περιεχόμενο των διαπραγματεύσεων με τους τρομοκράτες. Έντονη ήταν επίσης η κριτική που ασκήθηκε στη ρωσική κυβέρνηση για παραπληροφόρηση και λογοκρισία των μέσων ενημέρωσης καθώς και για πιέσεις που ασκήθηκαν στους δημοσιογράφους που έφτασαν στην πόλη για να καλύψουν το γεγονός και για τη χρήση από την πλευρά των κυβερνητικών δυνάμεων υπερβολικής βίας.
Νέδωνας

Ο Νέδωνας ή Νέδοντας ή Δαφνώνας, είναι ποταμός της Μεσσηνίας. Πηγάζει από τον Ταΰγετο και εκβάλει στον Μεσσηνιακό κόλπο δυτικά της Καλαμάτας. Ο ποταμός έχει μήκος τριάντα χιλιόμετρα.
Κυβέρνηση Παναγιώτη Πιπινέλη 1963

Η Κυβέρνηση Παναγιώτη Πιπινέλη 1963 (Ιούνιος - Σεπτέμβριος 1963) αντικατέστησε -κατόπιν διορισμού της από τον Βασιλιά Παύλο - την κυβέρνηση Κ. Καραμανλή. 
Η σύγκρουση του βασιλιά Παύλου και του Κ. Καραμανλή για το επικείμενο βασιλικό ταξίδι στο Λονδίνο , έληξε τελικά στις 17 Ιουνίου με την ανατροπή της Κυβέρνησης από τον Βασιλιά. 

Ο Κωνσταντίνος Καραμανλής έφυγε για την Ελβετία, αναθέτοντας την προεδρεία της ΕΡΕ σε τριμελή διοικητική επιτροπή, υπό τους Π. Κανελλόπουλου - Κ. Ροδόπουλου και Π. Παπαληγούρα, ενώ ο Βασιλιάς ξεκίνησε σειρά συσκέψεων προκειμένου να ορίσει το διάδοχο σχήμα. Τελικά, κατέληξε στη λύση του εξωκοινοβουλευτικού Υπουργού Εμπορίου της προηγούμενης κυβέρνησης και μέλους του βασιλικού περιβάλλοντος Παναγιώτη Πιπινέλη, δημιουργώντας μια νόθα «πολιτικο-υπηρεσιακή» ή «ημι-πολιτική κυβέρνηση», που στην ουσία δεν ικανοποίησε κανέναν. Ο αρχηγός του Κόμματος των Προοδευτικών Σπυρίδων Μαρκεζίνης, τόνισε ότι «η δημιουργηθείσα βαθεία πολιτική κρίσις εχρειάζετο κατ' εξοχήν πολιτικήν κυβέρνησιν». Ευθεία αντίθεση για την ανάθεση εντολής στον Πιπινέλη εξέφρασε η ΕΔΑ, η οποία χαρακτήρισε την δοθείσα λύση ως «ερχόμενη σε τέλεια αντίθεση με το νόημα του λαϊκού αγώνα για εξασφάλιση της πολιτικής ομαλότητας», ενώ και η Ενωση Κέντρου διαμαρτυρήθηκε για την σύνθεσή της,την οποία χαρακτήρισε «εξαμβλωματική». 
Οι εκλογές ορίζονται τελικά για τις 3 Νοεμβρίου 1963 με το σύστημα της «ενισχυμένης αναλογικής» ενώ κατόπιν συνεχόμενων πιέσεων από τον Γεώργιο Παπανδρέου αλλά και την κοινή γνώμη, ο Βασιλιάς στις 27 Σεπτεμβρίου παύει την κυβέρνηση Πιπινέλη, και διορίζει την αμιγώς υπηρεσιακή κυβέρνηση του Στυλιανού Μαυρομιχάλη.
33α Annie Awards

Η εκδήλωση για τα 33α Annie Awards διεξάχθη στις 4 Φεβρουαρίου 2006, στο Alex Theatre της Καλιφόρνιας.
34α Annie Awards

Η τελετή για τα 34α Annie Awards διεξήχθη το 2007, στο Alex Theatre της Καλιφόρνιας.

Οι νικητές με έντονο χρώμα.
Portishead

Οι Portishead είναι αγγλικό μουσικό συγκρότημα από το Μπρίστολ. Η μουσική τους μπορεί να χαρακτηριστεί ως τριπ χοπ, το οποίο είναι γνωστό και ως "ήχος του Μπρίστολ", και αποτελεί ένα είδος αργής ηλεκτρονικής μουσικής με χιπ χοπ, χάουζ και ροκ στοιχεία. Το συγκρότημα πήρε το όνομά του από την πόλη Πόρτισχεντ, που βρίσκεται 13 χιλιόμετρα δυτικά του Μπρίστολ.
36α Annie Awards

Η τελετή για τα 36α Annie Awards διεξήχθη στις 30 Ιανουαρίου 2009, στο Royce Hall στο Λος Άντζελες της Καλιφόρνιας.
Κατερίνα Σωτηρίου

Η Κατερίνα Σωτηρίου, γεννημένη στις 3 Ιανουαρίου 1984 στην Αθήνα, είναι Ελληνίδα επαγγελματίας καλαθοσφαιρίστρια. Διαθέτοντας ύψος 1,86 μέτρα αγωνίζεται ως Small Forward και Power Forward.
Κονκορδάτο

Με την ονομασία Κονκορδάτο, ("Κονκορδάτον"), φέρονταν παλαιότερα οποιαδήποτε διμερής συμφωνία που συνάπτονταν μεταξύ του Πάπα αφενός, και Ηγεμόνα ή κυβέρνησης χώρας αφετέρου, με την οποία συνηθέστερα κανονίζονταν συνολικά ή μερικά διαφορές ή απαιτήσεις (προνόμια) μεταξύ της Αγίας Έδρας και της συμβαλλόμενης χώρας. Ήταν με λίγα λόγια θρησκευτική συνθήκη.

Η αρχαιότερη τέτοια σύμβαση ήταν εκείνη της Ουορμοτίας () του 1122, που συνάφθηκε μεταξύ του Πάπα Καλλίστου Β΄ και του Αυτοκράτορα Ερρίκου Δ΄, που αποτέλεσε απ΄ ευθείας νόμος επί αμφοτέρων των πλευρών.
Ως όρος όμως κονκορδάτο χρησιμοποιήθηκε για πρώτη φορά το 1455, στη μεταξύ του Πάπα Νικόλαου Ε΄ και του Αυτοκράτορα Φρειδερίκου του Γ΄. Το "γερμανικό κονκορδάτο" όπως αυτό αποκλήθηκε στη συνέχεια ήταν σεβαστό απ΄ όλους τους μετέπειτα Γερμανούς Αυτοκράτορες. 

Γενικά τα κονκορδάτα συνομολογούνταν με ηγεμονίες που επικρατούσε το καθολικό δόγμα. Άλλοτε είχαν διεθνή χαρακτήρα, όταν απαιτούνταν εφαρμογή σε όλη την επικράτεια, και άλλοτε εσωτερική μόνο τοπική ρύθμιση συνηθέστερα σε μοναστήρια, θρησκευτικά τάγματα, ή κάποια πνευματικά ιδρύματα που επόπτευε η Αγία Έδρα. Τα πρώτα αφορούσαν Διεθνές Δίκαιο ενώ τα δεύτερα το εσωτερικό δίκαιο των χωρών.

Χαρακτηριστικά το από 14 Ιουνίου του 1929 "πρωσικό κονκορδάτο" ρύθμιζε σχέσεις Καθολικής Εκκλησίας και κράτους, εκτός από θέματα εκπαίδευσης, ή θρησκευτικής διδασκαλίας.

Τα κονκορδάτα όπως και οι λοιπές διεθνείς συνθήκες όριζαν χρόνο έναρξης ισχύος, τυχόν διάρκεια, τρόπο καταγγελίας, ανταλλαγή κυρωτικών εγγράφων κλπ. 

Κατά τον 19ο και 20ο αιώνα έπαψε να χρησιμοποιείται ο όρος αυτός, τη θέση του οποίου πήρε ο όρος κονβέσιον, ή κονβεσιόν (= Συνθήκη), και στον πληθυντικό "κονβέσιονς", αντί "κονκορδάτα".

Παρά ταύτα ο όρος επανήλθε περισσότερο εθιμοτυπικά το 1993, το 2004 και το 2008. Το μεν 1993 με τη σύναψη του πολωνικού κονκορδάτου, (ή για την Αγία Έδρα Κονκορδάτο του 1993), το 2004 του πορτογαλικού κονκορδάτου, (ή ομοίως Κονκορδάτο του 2004) και το 2008 το βραζιλιανό κονκορδάτο (ή Κονκορδάτο του 2008).
Σολιμάν

Η Σολιμάν, ή "Σουλεϋμάν", ή Σλιμάνη, είναι πόλη της Τυνησίας. Βρίσκεται στο βόρειο τμήμα της χώρας κοντά στον κόλπο της Τύνιδας. Διοικητικά υπάγεται στο Κυβερνείο της Νάμπουλ. Το 1990 ο πληθυσμός της ήταν 14.000 κάτοικοι. Κατά την απογραφή του 2004 αριθμούσε 29.060 κατοίκους, καλούμενοι Σολιμάνοι, ή Σολιμανοί.

Η πόλη είναι κτισμένη στο κέντρο μεγάλης πεδιάδας, παρά το νότιο μυχό του κόλπου της Τύνιδας, και αποτελεί σπουδαίο εμπορικό κέντρο ειδικότερα γεωργικών προϊόντων, ενώ υφίσταται παράλληλα και βιομηχανική ζώνη. Με την ήδη οικιστική ανάπτυξη που παρουσιάζει αρχίζει να γίνεται προάστιο της Τύνιδας από την οποία και απέχει 45 χλμ. αλλά και θέρετρο από το ανάπτυγμα της ακτής της που φθάνει τα 6 χλμ.

Ο αρχιτεκτονικός ρυθμός των παλαιών οικιών μαρτυρά την ανδαλουσιανή προέλευση των παλαιότερων κατοίκων της πόλης.